Machine Head

Οι Machine Head, είναι αμερικάνικο metal συγκρότημα, το οποίο δημιουργήθηκε στο Όουκλαντ της Καλιφόρνια το 1991, από τον τραγουδιστή και κιθαρίστα Ρομπ Φλιν και τον μπασίστα Άνταμ Ντους. Ο πρώτος τους δίσκος, με τίτλο "Burn My Eyes", γνώρισε μεγάλη επιτυχία στην Ευρώπη, αλλά μετά την κυκλοφορία του "Supercharger", το 2001, το συγκρότημα έφθασε κοντά στη διάλυση λόγω του βίντεο κλιπ του τραγουδιού "Crashing Around You", το οποίο, κατακρίθηκε λόγω της φωτιάς σε κτίρια που παρουσιαζόταν, τρεις μόλις εβδομάδες, μετά τις επιθέσεις της 11ης Σεπτεμβρίου 2001.

Το συγκρότημα, υπέγραψε νέο συμβόλαιο με τη Roadrunner Records, συνεχίζοντας να ηχογραφούν και να περιοδεύουν, με μεγάλη επιτυχία, ιδιαίτερα με τον δίσκο "The Blackening", που έλαβε υποψηφιότητα για Βραβείο Γκράμι.

 Ιστορία 
Μετά την αποχώρηση του από τους Vio-lence, ο Ρομπ Φλιν αποφάσισε να δημιουργήσει τους Machine Head μαζί με τον μπασίστα Άνταμ Ντους, εντάσσοντας στο νεοσύστατο σχήμα τον κιθαρίστα Λόγκαν Μέιντερ και το ντράμερ Τόνι Κοστάντζα. Πρώτη τους σύνθεση, υπήρξε το κομμάτι "Death Church" και το συγκρότημα υπέγραψε στη δισκογραφική εταιρεία "Roadrunner Records", πριν περιοδεύσει στις Ηνωμένες Πολιτείες με τους Napalm Death και Obituary. Το 1994, τα τύμπανα ανέλαβε ο ελληνικής καταγωγής Κρις Κόντος.Chris Kontos - Encyclopaedia Metallum: The Metal Archives

Ο πρώτος τους δίσκος, κυκλοφόρησε τον Αύγουστο του 1994, με τίτλο "Burn My Eyes" και ανέβηκε στην 25η θέση των βρετανικών τσαρτ, όπου βραβεύθηκε ως ασημένιος, με το σινγκλ "Old", να μπαίνει στο Top-50.Machine Head - Burn My Eyes review - Metal Storm Για την προώθηση του άλμπουμ, οι Machine Head περιόδευσαν στη Βόρεια Αμερική με τους Slayer και Biohazard, ενώ με τους πρώτους συνέχισαν και στη Μεγάλη Βρετανία.Slayerized.com | Slayer Tour Database | 1995 Tour Dates Το 1995, πραγματοποίησαν άλλη μία βρετανική περιοδεία με τους Σουηδούς Mary Beats Jane να ανοίγουν τις εμφανίσεις τους και συμμετείχαν στο "Monsters of Rock" του Ντόνιγκτον.Machine Head Setlist at Monsters of Rock England 1995 Την ίδια χρονιά, τα τύμπανα ανέλαβε ο Γουόλτερ Ράιαν για σύντομο χρονικό διάστημα, πριν αντικατασταθεί από τον Ντέιβ ΜακΚλέιν, τον Δεκέμβριο.Ex-MACHINE HEAD Drummer: 'I Was Sick Of The Tough-Guy Sh*t And Working For One Guy's Dream'

Ο δεύτερος τους δίσκος με τίτλο "The More Things Change...", κυκλοφόρησε στις 25 Μαρτίου 1997 σε παραγωγή του Κόλιν Ρίτσαρντσον.Machine Head - The More Things Change... (album review) - Sputnikmusic Το άλμπουμ μπήκε στο Billboard 200 και το Top-20 στη Μεγάλη Βρετανία, με το συγκρότημα να περιοδεύει με τους Napalm Death και τους Skinlab. Ακολούθησαν περιοδείες με τους Pantera στην Ευρώπη και τους Megadeth στην Αμερική, πριν την αποχώρηση του Μέιντερ και την αντικατάσταση του από τον Αρού Λάστερ.

Ακολούθησε το άλμπουμ "The Burning Red" το καλοκαίρι του 1999, με τους Machine Head να μπαίνουν για πρώτη φορά στο Top-100 του Billboard, ενώ στη Μεγάλη Βρετανία ο δίσκος έφθασε στο # 13 και βραβεύθηκε ως ασημένιος.Machine Head - The Burning Red - Sputnikmusic Στα τέλη του 2000, διαδόθηκαν φήμες ότι ο ΜακΚλέιν αποχώρησε, κάτι που διέψευσε το συγκρότημα. Το καλοκαίρι του 2001, ηχογράφησαν το "Supercharger" με έντονες nu metal επιρροές, με τον δίσκο να κυκλοφορεί τον Οκτώβριο του ίδιου έτους, γνωρίζοντας μικρότερη επιτυχία από τους προκατόχους του.Machine Head - Supercharger (album review ) | Sputnikmusic Το σινγκλ "Crashing Around You" περιελάμβανε ζωντανές εκτελέσεις των "Silver" και "Ten Ton Hammer" ηχογραφημένα στη Σουηδία με παραγωγό τον μπασίστα των Candlemass, Λέιφ Έντλινγκ. Παρ' όλα αυτά, το βίντεο του ομώνυμου κομματιού λογοκρίθηκε και απορρίφθηκε από τα αμερικάνικα ΜΜΕ, για να αντικατασταθεί από "Deafening Silence".Machine Head - Deafening Silence (Lyrics) - YouTube Την ίδια περίοδο, ο Λάστερ αποχώρησε λόγω μουσικών διαφωνιών με τα υπόλοιπα μέλη του σχήματος, με τον Φιλ Ντέμελ να παίρνει τη θέση του.Phil Demmel - Encyclopaedia Metallum: The Metal Archives

Τον Δεκέμβριο του 2001, ηχογράφησαν το πρώτο τους ζωντανό άλμπουμ με τίτλο "Hellalive", το οποίο κυκλοφόρησε τον Μάρτιο του 2003, την ίδια περίοδο που ηχογράφησαν διασκευές στα κομμάτια "Battery" των Metallica, "Jizzlobber" των Faith No More και "Toxic Waltz" των Exodus, μετά από ψηφοφορία των οπαδών τους στην επίσημη τους ιστοσελίδα.Machine Head - Hellalive - Encyclopaedia Metallum Παράλληλα, ηχογράφησαν το πέμπτο τους άλμπουμ με τίτλο "Through the Ashes of Empires", το οποίο κυκλοφόρησε μέσω της "Roadrunner Records" στην Ευρώπη, αλλά προβλήματα του συγκροτήματος με το αμερικάνικο παράρτημα της εταιρείας οδήγησαν στην επίσημη κυκλοφορία του στην πατρίδα τους στις 20 Απριλίου 2004.Through The Ashes Of Empires Review Η χρονιά τους έκλεισε με ευρωπαϊκές εμφανίσεις, με τους Kill II This ως support συγκρότημα, ενώ το άλμπουμ σκαρφάλωσε για τέταρτη συνεχόμενη φορά στο γερμανικό Top-30.Kill Ii This To Support Machine Head In Europe Το καλοκαίρι του 2004, εμφανίστηκαν σε διάφορα ευρωπαϊκά φεστιβάλ, συμπεριλαμβανομένου του "Download" στη Βρετανία και του "Rock Am Ring" στη Γερμανία.Machine Head Setlist at Rock am Ring 2004 - Setlist.fm Ακολούθησε μία περιοδεία στη Βόρεια Αμερική, πριν ο Φλιν αντιμετωπίσει προβλήματα με τη φωνή του και αναγκαστούν να ακυρώσουν την εμφάνιση τους στο Κολόμπους του Οχάιο. Τον Αύγουστο του 2004, πραγματοποίησαν την περιοδεία "RoadRage 2004" με τους Chimaira και Trivium, γιορτάζοντας τα δέκα χρόνια τους στις 8 Αυγούστου, όπου έπαιξαν ολόκληρο το άλμπουμ "Burn My Eyes", όπως και διασκευές στο "Creeping Death" των Metallica, το "Walk" των Pantera, το "Roots Bloody Roots" των Sepultura και το "Live Wire" των Motley Crue.Machine Head, Chimaira Comment On Roadrage 2004 Tour Ακολούθησαν εμφανίσεις στην Αυστραλία στις αρχές Οκτωβρίου, πριν πραγματοποιήσουν μία εκτεταμένη ευρωπαϊκή περιοδεία με τους Caliban και τους God Forbid.Machine Head, God Forbid, Caliban | Rocking.gr

Στις 25 Μαρτίου 2005, έπαιξαν στο Ντουμπάι μαζί με τους The Darkness και Sepultura και έναν μήνα αργότερα περιόδευσαν στις Ηνωμένες Πολιτείες μαζί με τους Lamb of God.Dubai Desert Rock 2005 with The Darkness, Sepultura, Machine Head Οι Machine Head συμμετείχαν με τη διασκευή τους στο "Battery" των Metallica, στη συλλογή "Remastered", η οποία αποτελούνταν από διασκευές στο άλμπουμ "Master of Puppets". Τον Αύγουστο του 2006, το συγκρότημα μπήκε στα "Sharkbite Studios", αποκαλύπτοντας ότι ο τίτλος του νέου τους άλμπουμ θα ήταν "The Blackening". Πριν την κυκλοφορία του άλμπουμ, οι Machine Head περιόδευσαν στη Βόρεια Αμερική με τους Lamb of God, Gojira και Trivium.LAMB OF GOD, MACHINE HEAD, TRIVIUM, GOJIRA: North American Tour Dates Announced Ο δίσκος κυκλοφόρησε στις 26 Μαρτίου 2007, ανεβαίνοντας στο # 16 των βρετανικών τσαρτ, ενώ στις Ηνωμένες Πολιτείες πούλησε 15.000 αντίτυπα κατά την πρώτη εβδομάδα κυκλοφορίας του φθάνοντας στο # 54 του Billboard. Για την προώθηση του, το συγκρότημα άνοιγε τις εμφανίσεις των Megadeth και Heaven and Hell,HEAVEN AND HELL, MEGADETH, MACHINE HEAD: More U.S. Tour Dates Revealed ενώ το καλοκαίρι του 2007 συμμετείχε στην περιοδεία "Rockstar Energy Mayhem" με ονόματα όπως οι Disturbed, Slipknot, Dragonforce, Airbourne, κ.α..

Τον Οκτώβριο του 2008, περιόδευσαν στην Αυστραλία με τους Slipknot, συνεχίζοντας με τους ίδιους και τους Children of Bodom στην Ευρώπη μέχρι τα τέλη της χρονιάς, ενώ παράλληλα ηχογράφησαν μία διασκευή στο "Hallowed Be Thy Name" των Iron Maiden για τη συλλογή "Maiden Heaven: A Tribute to Iron Maiden".Slipknot and Machine Head tour - FasterLouderSlipknot, Machine Head, Children Of Bodom: More Tour DatesKerrang! Presents 'Maiden Heaven; A Tribute to Iron Maiden' Στη συνέχεια, συμμετείχαν στην περιοδεία των Metallica για την προώθηση του "Death Magnetic" με την ονομασία "World Magnetic Tour" και το καλοκαίρι του 2009 έλαβαν μέρος στην "Canadian Carnage tour" με τους Megadeth, Slayer και Suicide Silence.

Το Νοέμβριο του 2010, ξεκίνησαν να ηχογραφούν το επόμενο τους άλμπουμ με τίτλο "Unto the Locust", το οποίο κυκλοφόρησε τον Σεπτέμβριο του 2011 σε παραγωγή του Ρομπ Φλιν.Machine Head: Unto the Locust | Album Reviews | Pitchfork Λίγους μήνες νωρίτερα, περιόδευσαν με την περιοδεία "Rockstar Mayhem Festival", ενώ ο δίσκος ανέβηκε στο # 22 στις Ηνωμένες Πολιτείες και το Top-10 στη Γερμανία, την Αυστρία, τη Φινλανδία και την Αυστραλία. Για την προώθηση του, εμφανίζονταν στην Ευρώπη με τους Bring Me the Horizon, DevilDriver και Darkest Hour και στις Ηνωμένες Πολιτείες με τους Suicide Silence, Darkest Hour, και Rise to Remain.MACHINE HEAD To Tour Europe With BRING ME THE HORIZON, DEVILDRIVER, DARKEST HOURMACHINE HEAD Officially Announce Headline Tour with SUICIDE SILENCE, DARKEST HOUR, RISE TO REMAIN

Το 2012, εμφανίστηκαν ως πρώτο όνομα στο "Soundwave Festival" της Αυστραλίας και συμμετείχαν στα "Download", "Metalcamp", "Graspop", "Bloodstock Open Air" και "Wacken".Machine Head Setlist at Soundwave Brisbane 2012 - Setlist.fm Στα τέλη της χρονιάς, η βορειοαμερικανική περιοδεία τους ακυρώθηκε λόγω προβλήματος βουβωνοκήλης που αντιμετώπισε ο Φλιν.Machine Head’s Robb Flynn Talks Hernia Surgery, New Live Album + 2013 Plans Read More: Machine Head’s Robb Flynn Talks Hernia Surgery, New Live Album + 2013 Plans Ο Άνταμ Ντους αποχώρησε από το συγκρότημα τον Φεβρουάριο του 2013 και τέσσερις μήνες αργότερα έγινε μέλος του σχήματος ο πρώην ρυθμικός κιθαρίστας των Sanctity, Τζάρεντ ΜακΊτσερν.Machine Head Frontman Robb Flynn: We Fired Bassist Adam DuceAnd the New Bassist for Machine Head is…

Στα τέλη της χρονιάς, οι Machine Head υπέγραψαν στη δισκογραφική εταιρεία "Nuclear Blast" και τον Φεβρουάριο του 2014 ξεκίνησαν τις ηχογραφήσεις του όγδοου δίσκου τους με τίτλο "Bloodstone & Diamonds",MACHINE HEAD Signs With NUCLEAR BLAST ENTERTAINMENT το οποίο κυκλοφόρησε στις 7 Νοεμβρίου του ίδιου έτους και ανέβηκε στο # 21 του Billboard, την υψηλότερη θέση από οποιοδήποτε άλλο δίσκο του συγκροτήματος μέχρι τότε.Album Review: MACHINE HEAD Bloodstone & Diamonds

Τον Σεπτέμβριο του 2017, ανακοινώθηκε η κυκλοφορία του επόμενου τους άλμπουμ με τίτλο "Catharsis" και πιθανή κυκλοφορία στις αρχές του επόμενου έτους.MACHINE HEAD: Νέος δίσκος το 2018 - Metal Hammer

Στις 28 Σεπτεμβρίου του 2018, ο Robb Flynn μέσω ενός ζωντανού video στο Facebook, εξήγησε πως οι Demmel και McClain αποχώρησαν από από τη μπάντα. Ξεκαθάρισε επίσης ότι οι Machine Head δεν τελειώνουν, απλώς τελειώνει αυτή η εποχή τους.

Δισκογραφία
Στούντιο ηχογραφήσεις
ΈτοςΆλμπουμΗ.Π.Α.Machine Head | Awards | AllMusicΑγγλίαMACHINE HEAD | Artist | Official ChartsΓερμανίαcharts.de, Machine HeadΑυστρίαSUCHE - austriancharts.at - Austria Top 40Ολλανδίαdutchcharts.nl - Dutch charts portalΓαλλίαlescharts.com - Les charts françaisΣουηδίαswedishcharts.com - Swedish Charts PortalΦινλανδίαfinnishcharts.com - Discography Machine HeadΑυστραλίαaustralian-charts.com - Discography Machine HeadΕπίπεδο βράβευσης 1994  Burn My Eyes  -  25  35  29  45  -  25  -  -   Ασημένιος 1997  The More Things Change...  138  16  22  24  22  21  17  13  30   1999  The Burning Red  88  13  15  22  35  55  17  12  30   Ασημένιος 2001  Supercharger  115  34  25  33  88  35  42  25  24   2003  Through the Ashes of Empires  88  77  24  24  65  44  41  -  91   Ασημένιος 2007  The Blackening  54  16  12  19  22  36  29  33  14   Ασημένιος 2011  Unto the Locust  22  43  5  6  20  13  14  8  10   2014  Bloodstone & Diamonds  21  18  6  6  38  35  31  18  10   2018  Catharsis                    

Ζωντανές ηχογραφήσεις
 Hellalive (2003)
 Machine Fucking Head Live (2012)EP
 Year of the Dragon (2000)
 Year of the Dragon Tour Diary: Japan (2000)
 The Blackening & Beyond (2007)
 The Black Procession (2011)Βίντεο
 Elegies (2005)

Παραπομπές

 Εξωτερικοί σύνδεσμοι 

 Machine Head στο Allmusic
 Machine Head  στο Starpulse
 Machine Head δισκογραφία στο Metal Storm
 Machine Head στην Encyclopaedia Metallum

Κατηγορία:Αμερικανικά groove metal συγκροτήματα
Κατηγορία:Νικητές Kerrang! Awards
Κατηγορία:Nu metal συγκροτήματα από Καλιφόρνια
Κατηγορία:Thrash metal συγκροτήματα από Καλιφόρνια
Κατηγορία:Heavy metal συγκροτήματα από Καλιφόρνια